Արմավիրի թեմում այս պահին ընթացքի մեջ է Էջմիածնի տարածաշրջանի Արեւաշատ համայնքի (1917 բնակիչ) եկեղեցու կառուցումը: Գյուղն ունի 1905-1907 թթ. Ս. Աստվածածին եկեղեցի: Գյուղապետ Սուսաննա Գեւորգյանն ասում է, որ Նովգորոդում բնակվող Զավեն Ալեքսանյանը գյուղի հին մատուռի տեղում նորն է կառուցել, իսկ նոր եկեղեցու շինարարությունն ընթանում է արդեն 3 տարի: Վերջինիս հովանավորը մուսալեռցի Ռադիկ Թամրազյանն է, ով, Գեւորգյանի ասելով, իրենց գյուղի թոռ է, ապրում է Մոսկվայում: